1 . juunil jõudis ekspeditsioon Kuressaarde. Siin liitus ekspeditsiooniga kohalik metsaülem. Kuressaares leidis ekspeditsioon end ka sunnitud olevat "asjatundjate poole pöörduma, et kasulikke näpunäiteid saare elanikkude kommete ja traditsioonide kohta saada, mis ekspeditsiooni õnnelikku kordaminekut kindlustaks". Õpetust jagas tollane garnisoni ülemarst  ja sõjaväesanatooriumi juhataja doktor A(leksander) Paldro(c)k. "Sellepärast pidime juba mainitud isandat pidulikult vastu võtma ja tänama, mis teatud kuludega ühendatud oli", anti hiljem aru ülemäärastest kulutustest. Kas ja kuidas see vastuvõtt ka sellega ühendatud oli, et arst ja üks ekspeditsiooni liikmeid üht ja sama perekonnanime kandsid, on teadmata. "Vastuvõtt" võttis aega poolteist ööpäeva. Ööl vastu 3. juunit asuti taas teele.